OpenLLM-France/wikimedia huggingface dataset:
# Hugo Leal

Hugo Leal (Cascais, 21 de maig de 1980) és un futbolista portuguès, que ocupa la posició de migcampista atacant.

## Trajectòria

Comença la seua carrera al Sport Lisboa e Benfica, debutant abans d'haver complert els 17 anys, en partit davant l'Espinho el 20 d'abril de 1997. La temporada 98/99 es consolida al club lisboeta: juga 27 partits i marca tres gols. Entremig, és cedit al FC Alverca, també de la màxima divisió lusa.
L'estiu del 1999, fitxa per l'Atlètic de Madrid. Eixe any el club matalasser sofreix un traumàtic descens a la Segona Divisió. A l'any següent i amb l'Atlético a la categoria d'argent, el portuguès és titular, però el club no aconsegueix el seu objectiu de pujar de nou a Primera.
El 2001 es trasllada al Paris Saint-Germain FC, amb qui arriba a dues finals de la Copa de França consecutives. La temporada 04/05 hi retorna al seu país, a les files del FC Porto, on roman sis mesos abans de recalar al modest Académica de Coimbra.
L'estiu del 2005 signa per l'Sporting Clube de Braga. Hi juga 17 partits en temporada i mitja. Després d'uns mesos sense equip, marxa al C.F. Os Belenenses, on es veu afectat per les lesions.
A l'octubre del 2008 s'incorpora al C.D. Trofense, un recén ascendit. A l'any següent hi retorna a la competició espanyola, a la UD Salamanca, de Segona Divisió.

## Internacional

Hugo Leal ha estat internacional amb la selecció portuguesa en una ocasió, en partit davant els Països Baixos.

## Títols

* Copa de França 03/04
* Supercopa portuguesa: 2004

## Referències

* ↑ «Hugo Leal picked by Porto». UEFA.com, 08-08-2004. [Consulta: 3 maig 2008].
* ↑ «Hugo Leal bound for Braga». UEFA.com, 11-07-2005. [Consulta: 3 agost 2008].

## Enllaços externs

* Fitxa del jugador Arxivat 2010-05-23 a Wayback Machine.
# Tangui

Tangui (en rus: Танги) és un poble de l'óblast de Sakhalín, a l'Extrem Orient de Rússia, que el 2013 tenia 122 habitants. Pertany al districte d'Aleksàndrovsk-Sakhalinski.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Títol d'Especialització Didàctica

El Títol d'Especialització Didàctica (TED) d'Espanya permet als titulats universitaris ser professors d'Educació Secundària, de Formació Professional de grau superior i d'educació especial.
En el curs 2006/07, el CAP no va arribar a ser substituït pel TED tal com estava previst a la LOCE (2002), ja que, després del canvi de Govern el 2004, el PSOE va paralitzar la reforma. Amb l'aprovació de la LOE (2006), està en l'aire la regulació de la nova formació pedagògica i didàctica que serà adoptada i que substituirà el CAP.

## Vegeu també

* Certificat d'Aptitud Pedagògica

## Referències

* ↑ El Gobierno aprueba el nuevo Título de Especialización Didáctica Arxivat 2016-05-28 a Wayback Machine., Ministeri d'Educació i Cultura d'Espanya, gener de 2004
* ↑ A PROPÓSITO DE LA FUGAZ TRAYECTORIA DEL TÍTULO DE ESPECIALIZACIÓN DIDÁCTICA (TED). COMENTARIOS DESDE LA GEOGRAFÍA Y SU DIDÁCTICA, Antonio Gómez Ortiz, Universitat de Barcelona

## Enllaços externs

* CEDED: Títol d'Especialització Didàctica Arxivat 2009-08-05 a Wayback Machine.
# Berta Ferreras i Sanz

Berta Ferreras i Sanz, més coneguda com a Berta Ferreras, (Mataró, 9 de setembre de 1997) és una nedadora sincronitzada catalana. Va obtenir els seus primers èxits als Jocs Europeus de 2015.

## Trajectòria

Ferreras va començar a tenir reconeixement a l'equip estatal de natació sincronitzada després dels Jocs Europeus de 2015 en què va aconseguir tres medalla de plata al solo, en equip i en combinació.
En el solo va aconseguir 162.9758 punts, lluny de la russa i superant per poc a la seva rival austríaca. En modalitat d'equip va aconseguir 162.0406 punts al costat d'altres companyes, quedant-se lluny de les russes de nou. En combinació, l'equip espanyol va aconseguir 87.7333 punts per darrere de Rússia de nou.
Després d'aquest torneig internacional va disputar el Campionat d'Europa de natació de 2016 de Londres, en el qual va aconseguir dues medalles de bronze en el duet mixt tècnic i lliure al costat de Pau Ribes. En el duet tècnic van assolir la medalla de bronze després d'aconseguir 82.0645 punts a poc més de 4 de la medalla de plata que va aconseguir Itàlia. En el duet lliure van signar una altra medalla de bronze quedant-se aquesta vegada a menys d'1 punt de la plata, aconseguida de nou per un duet italià.
Al Campionat del Món de natació de 2017 de Budapest va competir de nou al costat de Pau Ribes i va aconseguir la cinquena plaça en el duet mixt tècnic amb 84.3336 punts a la final, i de nou la cinquena plaça en el duet lliure amb 85.7333.
Al Campionat d'Europa de Natació de 2018, que es va celebrar a Glasgow, va revalidar la medalla de bronze en el duet mixt tècnic juntament amb Pau Ribes, després que aconseguissin més de 82 punts. I en el duet lliure també van revalidar el bronze. També va aconseguir la medalla de bronze en la modalitat lliure per equips.
Al Campionat del Món de natació de 2019 va obtenir la seva primera medalla en un mundial, després d'aconseguir el bronze per equips en la modalitat de rutina especial.

## Referències

* ↑ «Pau Ribes y Berta Ferreras quintos en el dúo técnico» (en castellà). Marca, 21-07-2017.
* ↑ «Pau Ribes y Berta Ferreras bronce en dúo mixto técnico» (en castellà). Europapress, 03-08-2018.
* ↑ «España logra el bronce en la rutina 'Highlight'» (en castellà). LeoNoticias.com, 15-07-2019. [Consulta: 17 juliol 2019].
# Demetri (Argolica)

Demetri (Demetrius, Δη?ητριος) fou un escriptor grec del que només se sap que fou l'autor de l'obra "Argolica". L'esmenta Climent d'Alexandria (Climent d'Alexandria Protrept. p. 14).
# Wagoner

Wagoner és una ciutat i seu del Comtat de Wagoner a l'estat d'Oklahoma dels Estats Units d'Amèrica.

## Demografia

Segons el cens del 2000 Wagoner tenia 7.669 habitants, 2.928 habitatges, i 2.111 famílies. La densitat de població era de 425,4 habitants per km².
Dels 2.928 habitatges en un 35,6% hi vivien nens de menys de 18 anys, en un 52,3% hi vivien parelles casades, en un 15,6% dones solteres, i en un 27,9% no eren unitats familiars. En el 25,1% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,1% tenia menys de 18 anys, un 9,9% entre 18 i 24, un 26,3% entre 25 i 44, un 21% de 45 a 60 i un 14,7% 65 anys o més.
L'edat mediana era de 35 anys. Per cada 100 dones de 18 o més anys hi havia 84,7 homes.
La renda mediana per habitatge era de 30.493$ i la renda mediana per família de 35.426$. Els homes tenien una renda mediana de 28.163$ mentre que les dones 21.331$. La renda per capita de la població era de 14.178$. Entorn del 12,2% de les famílies i el 15,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wagoner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Wagoner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ölgii

Ölgii (enmongol: Өлгий, bressol) és la capital de la Província de Bayan-Ölgii de Mongòlia. Està a l'extrem oest del país a una altitud de 1710 metres. El 2008 tenia 28.496 habitants.

## Transport

Disposa d'un aeroport (ULG/ZMUL) amb pista sense pavimentar amb vols a Ulan Bator, Almati al Kazakhstan

## Clima

Ölgii té un clima desèrtic (en la classificació de Köppen es denota com BWk), els hiverns són llargs i molt freds i els estius curts i moderadament càlids.
Dades climàtiques a Ölgii :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 4.2 (39.6) | −0.2 (31.6) | 16.8 (62.2) | 23.2 (73.8) | 29.3 (84.7) | 31.6 (88.9) | 32.0 (89.6) | 32.3 (90.1) | 26.5 (79.7) | 20.9 (69.6) | 12.8 (55) | 8.5 (47.3) | 32.3 (90.1) |
| Màxima mitjana °C (°F) | −10.7 (12.7) | −6.9 (19.6) | 1.2 (34.2) | 9.0 (48.2) | 16.1 (61) | 21.2 (70.2) | 22.6 (72.7) | 21.2 (70.2) | 15.5 (59.9) | 6.9 (44.4) | −2.4 (27.7) | −9.2 (15.4) | 7.04 (44.68) |
| Mitjana diària °C (°F) | −17.1 (1.2) | −14.7 (5.5) | −6.7 (19.9) | 1.7 (35.1) | 9.3 (48.7) | 14.6 (58.3) | 16.3 (61.3) | 14.5 (58.1) | 8.6 (47.5) | 0.1 (32.2) | −8.5 (16.7) | −15.0 (5) | 0.26 (32.46) |
| Mínima mitjana °C (°F) | −22.6 (−8.7) | −21.1 (−6) | −13.6 (7.5) | −5.1 (22.8) | 3.0 (37.4) | 8.3 (46.9) | 10.4 (50.7) | 8.6 (47.5) | 2.7 (36.9) | −4.9 (23.2) | −13.7 (7.3) | −20.2 (−4.4) | −5.68 (21.76) |
| Mínima rècord °C (°F) | −37.9 (−36.2) | −40.2 (−40.4) | −34 (−29) | −20.8 (−5.4) | −10.0 (14) | −2.3 (27.9) | 0.6 (33.1) | −3.0 (26.6) | −16.5 (2.3) | −23.5 (−10.3) | −32.9 (−27.2) | −36 (−33) | −40.2 (−40.4) |
| Precipitació mitjana mm (polzades) | 0.6 (0.024) | 0.5 (0.02) | 1.3 (0.051) | 4.5 (0.177) | 10.6 (0.417) | 25.0 (0.984) | 34.0 (1.339) | 20.0 (0.787) | 12.5 (0.492) | 3.0 (0.118) | 0.7 (0.028) | 1.0 (0.039) | 113.7 (4.476) |
| Mitjana de dies de precipitació (≥ 1.0 mm) | 0.2 | 0.2 | 0.5 | 1.0 | 2.3 | 5.1 | 7.1 | 4.3 | 2.8 | 0.7 | 0.2 | 0.2 | 24.6 |
| Font: NOAA (1961-1990) ||||||||||||||

## Referències

* ↑ Bayan-Ölgii Aimag Annual Statistical Report 2008 Arxivat 2011-07-22 a Wayback Machine.
* ↑ «Ulgii Climate Normals 1961-1990». National Oceanic and Atmospheric Administration. [Consulta: 12 gener 2012].
# Lo Pla (la Pobla de Segur)

Lo Pla és una plana agrícola del terme municipal de la Pobla de Segur, al Pallars Jussà.
Es troba al nord-oest de la vila de la Pobla de Segur, a la llera del Flamisell, on s'estén al llarg de la riba esquerra. És just a ponent i a sota del Pui de Segur, a ponent i als peus de la carretera L-522.
La construcció més important de lo Pla és la Borda de Xalamanc, però l'indret és ple de petites construccions de servei dels horts que s'amunteguen en el lloc.

## Enllaços externs

* Institut Cartogràfic de Catalunya; cal fer un pas d'aproximació
# Hugo Kolberg

Hugo Maximilian Kolberg (Varsòvia (Polònia), 29 d'agost. 1898 - Hampstead a l'estat de Nova York, 27 de febrer de 1979) va ser un violinista polonès-alemany-nord-americà, en el seu temps primer concertista de l'Orquestra Filharmònica d'Oslo 1920–1925.
Havia crescut a Varsòvia, però es va convertir en ciutadà alemany quan va anar a Berlín per unir-se a la Orquestra Filharmònica de Berlín. Va haver de marxar de Berlín el 1939 perquè la seva dona era jueva, i després va viatjar als Estats Units.
Després de traslladar-se als Estats Units, va ser concertista amb Fritz Reiner a l'Orquestra Simfònica de Pittsburgh, on va ensenyar a la Universitat Carnegie Mellon. Va acabar la seva carrera com a primer concertista de la Filharmònica de Berlín des de 1958 fins a 1963 quan va arribar al límit d'edat. El seu darrer període a Berlín s'havia de veure com una reparació per la persecució i la xenofòbia que va experimentar immediatament abans de l'esclat de la Segona Guerra Mundial.
Kolberg va gravar una sèrie de discos durant els seus anys als Estats Units.

## Referències

* 1 2 https://www.discogs.com/artist/1953797-Hugo-Kolberg
* ↑ «House Reports, 87th Congress, 2d session»
* ↑ The New York Tomes//utgitt 2. mars 1979, «Hugo Kolberg [...] died in Hempstead (L.I.) General Hospital on Tuesday»[Hentet fra Wikidata]
* ↑ https://timesmachine.nytimes.com/timesmachine/1979/03/02/111077141.html/The New York Times. 2. mars 1979. Besøkt 25. desember 2020.
* ↑ https://www.classicsonline.com//på Naxos, classicsonline.com Arkivert 5. mars 2016 hos Wayback Machine.
# The Top of His Head

The Top of His Head és una pel·lícula de comèdia dramàtica canadenca de 1989 escrita i dirigida per Peter Mettler. La pel·lícula és protagonitzada per Stephen Ouimette com a Gus, un venedor d'antenes parabòliques la vida del qual es capgira quan coneix la Lucy ( Christie MacFadyen), una artista de performance políticament radical que fugi de gent misteriosa que la persegueix.
La pel·lícula es va estrenar al programa Perspective Canada al Festival Internacional de Cinema de Toronto de 1989.

## Repartiment

* Christie MacFadyen - Lucy Ripley
* Stephen Ouimette - Gus Victor
* David Fox - Oncle Hugo
* Gary Reineke - Berge (pursuer)
* Julian Richings - Robert (henchman)
* Joey Hardin - Joey (henchman)
* Cherie Camp - Telephone Operator
* Nora Currie - Telephone Operator

## Producció

La pel·lícula es va rodar a Toronto, Ontario, a la tardor de 1987.
La banda sonora de la pel·lícula, The Top of His Head va ser escrita i composta per Fred Frith. Jane Siberry també va contribuir amb una cançó, "This Old Earth", que va rebre una nominació al Premi Genie al Millor cançó original als 11ns premis Genie de 1990. La cançó també va aparèixer al seu àlbum de 1989 Bound by the Beauty, sota el títol alternatiu "Something About Trains" .

## Premis

A més del premi a la millor cançó original de Siberry, la pel·lícula també va rebre nominacions a Genie per al Millor Actor (Ouimette) i al Millor Guió Original (Mettler).

## Referències

* ↑ Peter Goddard, "Story gets lost in Metro's shadows". Toronto Star, November 24, 1989.
* ↑ John Griffin, "There's beauty buzzing around The Top of His Head". Montreal Gazette, April 20, 1990.
* ↑ "Egoyan film opens series". The Globe and Mail, July 27, 1989.
* ↑ Greg Quill, "Dream of a movie a nightmare to make". Toronto Star, November 22, 1987.
* 1 2 Noel Taylor, "Jesus film leads Genies". Ottawa Citizen, February 13, 1990.

## Enllaços externs

* Tràiler de la pel·lícula a YouTube
# Urani (escriptor)

Urani (en llatí Uranius, en grec Οὐράνιος) fou un escriptor grec de data incerta.
Va escriure una obra sobre Aràbia com a mínim en tres llibres. Aquesta descripció geogràfica sovint s'esmenta a l'obra d'Esteve de Bizanci i més aïlladament per altres escriptors (Stephanus Byzantinus, s. vv. Αὔαθα, Αἰαμήνη, Ἄδανα, et alibi; Tzetzes, Chiliades, 7.144; Eustathius, in Dionys. Perieg, 38).

## Referències

* ↑ Uranius a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1284
Viccionari
# Divisió d'Agra

La divisió d'Agra és una entitat administrativa de l'Índia, estat d'Uttar Pradesh. La capital és Agra. Està formada per quatre districtes (2008)
* Districte d'Agra
* Districte de Firozabad
* Districte de Mathura
* Districte de Mainpuri
Fins al 2008 incloïa tres districtes més:
* Districte d'Aligarh
* Districte d'Etah
* Districte d'Hathras
L'abril del 2008 aquestos tres districtes i el de nova creació de Kanshiram Nagar van formar la divisió d'Aligarh.
Ja fou una entitat administrativa part de les Províncies del Nord-oest i després (1904) Províncies Unides d'Agra i Oudh, de l'Índia Britànica, formada per sis districtes:
* Districte d'Agra
* Districte de Muttra
* Districte de Farrukhabad
* Districte d'Etah
* Districte d'Etawah
* Districte de Mainpuri
Limitava al nord amb el districte d'Aligarh, a l'est amb el Ganges que la separava del districte de Budaun i el districte de Shahjahanpur i d'Oudh; al sud amb el districte de Jalaun i el districte de Cawnpur; i a l'oest amb els principats de Bharatpur, Dholpur i Gwalior. La superfície era de 26.288 km². La població era de 5.039.247 el 1872, de 4.834.064 el 1881, de 47.67.375 el 1891 i de 5.249.542 el 1901. La fam va afectar el territori el 1877 i 1878; i hi va haver inundacions entre 1881 i 1891: Tot això va delmar la població.

## Referències

Aquest article incorpora text de la Imperial Gazetteer of India, Oxford, Clarendon Press, 1908-1931
# West Mansfield

West Mansfield és una població dels Estats Units a l'estat d'Ohio. Segons el cens del 2000 tenia 700 habitants.

## Demografia

Segons el cens del 2000, West Mansfield tenia 700 habitants, 276 habitatges, i 203 famílies. La densitat de població era de 329,6 habitants per km².
Dels 276 habitatges en un 31,9% hi vivien nens de menys de 18 anys, en un 58,3% hi vivien parelles casades, en un 12,3% dones solteres, i en un 26,1% no eren unitats familiars. En el 23,6% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,6% tenia menys de 18 anys, un 8,4% entre 18 i 24, un 29,6% entre 25 i 44, un 21,4% de 45 a 60 i un 14% 65 anys o més.
L'edat mediana era de 36 anys. Per cada 100 dones de 18 o més anys hi havia 88,3 homes.
La renda mediana per habitatge era de 41.731 $ i la renda mediana per família de 51.544 $. Els homes tenien una renda mediana de 35.250 $ mentre que les dones 22.143 $. La renda per capita de la població era de 18.353 $. Aproximadament el 2,5% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Mansfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- West Mansfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zuhrah (cràter)

Zuhrah és un cràter d'impacte en el planeta Venus de 5,8 km de diàmetre. Porta el nom d'un antropònim àrab, i el seu nom va ser aprovat per la Unió Astronòmica Internacional el 1997.

## Referències

* ↑ «Zuhrah». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Madroñal

Madroñal és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 177 | 170 | 171 | 165 |
# Hormilla

Hormilla és un municipi de la Rioja, a la regió de la Rioja Alta,

## Geografia

En la Terra de Nájera, en la vall del riu Tuerto, s'enclava el terme municipal de Hormilla, el nucli del qual de població es troba a 522 m sobre el nivell del mar. <pertany al Partit Judicial de Nájera. S'organitza entorn del curs baix del riu Tuerto, al llarg del qual el paisatge va descendint suaument (500-550 m). El mateix presenta un modelatge en turons testimoni i pujols d'escassa altitud, que emmarquen els nivells de terrassa i la plana al·luvial del riu Tuerto. Cap al nord el relleu és més complex, culminant en els nivells alts del glacis de Salinillas (712 m).

## Economia

El 88% del municipi es correspon amb terrenys cultivables, tant en secà com en regadiu, encara que amb clar predomini del primer. Les 1.120 has. de secà s'ocupen per l'ordi, el blat, la patata, bleda-rave sucrera i vinya; Cultiu aquest que s'està estenent encara en els últims anys. Compte amb una de les més importants cellers de la zona "Cellers Ferviño", els brous dels quals han estat catalogats com d'excel·lents en diverses fires. La superfície de regadiu està ocupada per la bleda-rave sucrera i, fonamentalment, per la patata, l'extensió de la qual és de 207 has. sobre un total cultivable en tal règim de 294 hectàrees. El sector industrial està representat per petits tallers relacionats amb la metal·lúrgia i amb la mecànica de cotxes, la construcció, fàbrica de botifarres (molt conegudes i valorades en la zona), cellers vitícoles, etc., tots ells caracteritzats per acollir a molt pocs treballadors. Les bones vies de comunicació amb Nájera, Logronyo i Santo Domingo, resolen les deficiències comercials del municipi.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# The Tragedy of Macbeth (pel·lícula)

The Tragedy of Macbeth és una pel·lícula de suspens de 2021 escrita i dirigida per Joel Coen i basada en l'obra Macbeth de William Shakespeare. És la primera pel·lícula dirigida per un dels germans Coen sense la participació de l'altre. La pel·lícula és protagonitzada per Denzel Washington, Frances McDormand, Bertie Carvel, Alex Hassell, Corey Hawkins, Harry Melling i Brendan Gleeson.

## Argument

Després de ser convençut per tres bruixes, un Lord escocès es proposa esdevenir el Rei d'Escòcia.

## Producció

Es va estrenar al Festival de Cinema de Nova York de 2021 el 24 de setembre de 2021. La pel·lícula va rebre elogis de la crítica per la seva direcció, cinematografia i les actuacions de Washington, McDormand i Hunter. Pel seu paper protagonista, Washington va ser nominat al Premi Oscar, al Premi Globus d'Or, al Premi de la Crítica Cinematogràfica i al Premi del Sindicat d'Actors a Millor actor.
La banda sonora de la pel·lícula està composta per Carter Burwell, un col·laborador habitual dels germans Coen. Pel que fa a Joel dirigint sol sense Ethan, Burwell va declarar: «Ethan ja no volia fer pel·lícules. Sembla estar content amb allò que acaba de fer. Ambdós tenen un munt de guions sense produir als prestatges, però no sé què farà Joel sense ell».

## Referències

* ↑ Carmona, María Adell. «Joel Coen fa de 'Macbeth' un espectacle digne de veure en pantalla gran». Ara, 12-01-2022. [Consulta: 26 març 2022].
* ↑ Brent Lang, "Joel Coen’s ‘Tragedy of Macbeth’ With Frances McDormand, Denzel Washington Will Open New York Film Festival".
* ↑ Lattanzio. «Carter Burwell Remembers the 'No Country for Old Men' Score That Never Was». IndieWire, 27-06-2020. Arxivat de l'original el 7 setembre 2020. [Consulta: 1r setembre 2020].
* ↑ «Coen Brothers Composer Carter Burwell Says Ethan 'Didn't Want to Make Movies Anymore'» (en anglès americà), 04-08-2021. [Consulta: 26 març 2022].
# Vaiano

Vaiano és un comune (municipi) de la província de Prato a la regió italiana de la Toscana. Es troba a uns 25 km al nord-oest de Florència i uns 10 km al nord de Prato. Al 31 de desembre de 2004, tenia 9.532 habitants i una superfície de 34,2 quilòmetres quadrats.
Vaiano limita amb els següents municipis: Barberino di Mugello, Calenzano, Cantagallo, Montemurlo i Prato.

## Galeria

* Casa de la vila de Vaiano
* Vista de Vaiano
* L'esglèsia de Sant Esteve al poble abandonat de Parmigno
* L'esglèsia de Sant lleonard al poble abandonat (ara en reconstrucció) de San Leonardo in Collina
* Lloc de naixement de l'escultor Lorenzo Bartolini a Savignano
* Pont romà a Savignano

## Referències

* ↑ All demographics and other statistics: Italian statistical institute Istat.
# Daniel Holloway

Daniel "Dan" Holloway (Morgan Hill, 21 de maig de 1987) és un ciclista estatunidenc, professional des del 2010. Combina la carretera amb la pista.

## Palmarès en ruta

* 2005
** Vencedor d'una etapa al Tour de l'Abitibi
* 2008
** Vencedor de 2 etapes al Tour de Pennsilvània
* 2009
** Vencedor d'una etapa al Tour de la província de Namur
** Vencedor de 2 etapes a la Volta a Palència
* 2010
** Campió dels Estats Units en Critèrium
* 2012
** Vencedor d'una etapa a la Volta a Mèxic
* 2013
** Vencedor d'una etapa al Sea Otter Classic
* 2014
** Vencedor d'una etapa al San Dimas Stage Race
* 2015
** 1r al Tulsa Tough i vencedor de 2 etapes
** 1r a la Sea Otter Classic (circuit)
* 2016
** 1r al Tulsa Tough i vencedor d'una etapa

## Palmarès en pista

* 2008
** Campió dels Estats Units en Scratch
** Campió dels Estats Units de persecució per equips, amb Charles Bradley Huff, Colby Pearce i Taylor Phinney
** Campió dels Estats Units en Madison (amb Colby Pearce)

### Resultats a la Copa del Món

* 2017-2018
** 1r a Santiago de Xile, en Òmnium

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com